கேள்வி: மறக்களவழி - இலக்கணம் பற்றி நீங்கள் என்ன அறிந்துள்ளீர்கள்?
பதில்: உழவர் களத்தில் அதரி திரித்து, மாடுகளைக் கட்டி நெல்லின் வைக்கோலைப் போர் அடிப்பது போல, அரசன் போர்களத்தில் யானை, குதிரை, காலாள் ஆகியோரை உதரிப் போரடிப்பதைக் கூறுவது மறக்களவழி என்னும் துறையாகும் என்று இலக்கண நூல்கள் குறிப்பிடுகின்றன. இங்குக் காட்டப்பட்டுள்ள புறநானூறு, களவழி நாற்பது ஆகிய நூலில் வரும் பாடல்களில் இந்தக் களவழி உருவகம் செய்யப்பட்டுள்ளது. தொல்காப்பியம் ஏரோர் களவழி அன்றி களவழித் தேரோர் தோற்றிய வென்றி (தொல்காப்பியம், புறத்திணையியல் 17) புறப்பொருள் வெண்பாமாலை முழவு உறழ் திணி தோளானை உழவனாக உரை மலிந்தன்று. (புறப்பொருள் வெண்பாமாலை, 159, வாகைத்திணை) ஆகிய இலக்கண நூல்கள் இந்தச் செய்திகளைக் குறிப்பிடுகின்றன.